SK
20.9.2023
Úradný vestník Európskej únie
L 231/207
PRÍLOHA IV
SPOJENÉ ŠTÁTY AMERICKÉ Federálna obchodná komisia WASHINGTON, D.C. 20580
úrad predsedníčky
9. júna 2023
Didier Reynders komisár pre spravodlivosť Európska komisia Rue de la Loi/Wetstraat 200 1049 Brussels Belgicko
Vážený pán komisár Reynders,
Federálna obchodná komisia Spojených štátov (ďalej len „FTC“) oceňuje možnosť opísať svoju úlohu pri presadzovaní zásad rámca pre ochranu osobných údajov medzi EÚ a USA.
FTC sa dlhodobo angažuje v oblasti cezhraničnej ochrany spotrebiteľa a ochrany súkromia a sme odhodlaní presadzovať aspekty tohto rámca týkajúce sa obchodného sektora.
FTC plní túto úlohu už od roku 2000, keď bol prijatý rámec bezpečného prístavu medzi USA a EÚ, a neskôr od roku 2016 v súvislosti s rámcom štítu na ochranu osobných údajov medzi EÚ a USA (1).
Dňa 16. júla 2020 Súdny dvor Európskej únie (ďalej len „Súdny dvor“) zrušil rozhodnutie Európskej komisie o primeranosti, ktoré bolo základom štítu na ochranu osobných údajov medzi EÚ a USA, z dôvodov, ktoré sa netýkali zásad v oblasti obchodu presadzovaných FTC.
USA a Európska komisia odvtedy viedli rokovania o rámci pre ochranu osobných údajov medzi EÚ a USA s cieľom riešiť uvedené rozhodnutie Súdneho dvora.
Dovoľujem si potvrdiť záväzok FTC dôsledne presadzovať zásady rámca pre ochranu osobných údajov medzi EÚ a USA.
Potvrdzujeme svoj záväzok najmä v týchto troch kľúčových oblastiach: 1. prioritné vybavovanie podnetov a vyšetrovanie; 2. požadovanie a monitorovanie príkazov a 3. spolupráca v oblasti presadzovania práva s orgánmi EÚ pre ochranu údajov.
I.
Úvod
a) Presadzovanie ochrany súkromia Federálnou komisiou pre obchod a jej práca v oblasti politík FTC má široké právomoci v oblasti presadzovania občianskeho práva v záujme ochrany spotrebiteľa a hospodárskej súťaže v obchodnej sfére.
Ako súčasť svojho mandátu v oblasti ochrany spotrebiteľa FTC presadzuje širokú škálu zákonov na ochranu súkromia a bezpečnosti spotrebiteľov a ich údajov.
V základnom zákone, ktorý FTC presadzuje, zákone o FTC (1) List predsedníčky Edith Ramirezovej adresovaný komisárke Európskej komisie pre spravodlivosť, spotrebiteľov a rodovú rovnosť Věre Jourovej, v ktorom sa opisuje presadzovanie nového rámca štítu na ochranu osobných údajov medzi EÚ a USA Federálnou obchodnou komisiou (29. februára 2016), k dispozícii na adrese https://www.ftc.gov/legal-library/browse/cases-proceedings/publicstatements/letter-chairwoman-edith-ramirez-vera-jourova-commissioner-justice-consumers-gender-equality-european.
FTC sa zároveň predtým zaviazala presadzovať program bezpečného prístavu medzi USA a EÚ.
List predsedu FTC Roberta Pitofskeho adresovaný riaditeľovi GR Európskej komisie pre vnútorný trh Johnovi Moggovi (14. júla 2000), k dispozícii na adrese https://www.federalregister.
gov/documents/2000/07/24/00-18489/issuance-of-safe-harbor-principles-and-transmission-to-european-commission.
Týmto listom sa nahrádzajú predchádzajúce záväzky.